CELEX: 42007D0008
Language: mt
Date: 2007-01-01 00:00:00
Title: 2007/8/KE; EURATOM: Deċiżjoni tar-Rappreżentanti tal-Gvernijietta’ l-Istati Membri ta’ l-Unjoni Ewropea ta' l- 1 ta’ Jannar 2007 li tinnomina imħallfin fil-Qorti ta' Prim'Istanza tal-Komunitajiet Ewropej

8.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               16
            
         DEĊIŻJONI TAR-RAPPREŻENTANTI TAL-GVERNIJIETTA’ L-ISTATI MEMBRI TA’ L-UNJONI EWROPEA
   ta' l-1 ta’ Jannar 2007
   li tinnomina imħallfin fil-Qorti ta' Prim'Istanza tal-Komunitajiet Ewropej
   (2007/8/KE, Euratom)
   IR-RAPPREŻENTANTI TAL-GVERNIJIET TA' L-ISTATI MEMBRI TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 224 tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 140 tiegħu,
   Wara li kkunsidra l-Att dwar il-kondizzjonijiet ta' l-adeżjoni tar-Repubblika tal-Bulgarija u tar-Rumanija ma' l-Unjoni Ewropea u l-adattamenti tat-Trattati li fuqhom hija bbażata l-Unjoni Ewropea, u b'mod partikolari l-Artikolu 46(1) u (2), it-tieni subparagrafu, tiegħu,
   Billi:
   
               (1)
            
            
               L-Artikolu 46(1) u (2), it-tieni subparagrafu, ta' l-Att ta' Adeżjoni msemmi hawn fuq jipprevedi n-nomina ta' żewġ imħallfin għall-Qorti ta' Prim'Istanza. Il-mandat ta' wieħed minn dawn l-imħallfin għandu jiskadi fil-31 ta' Awwissu 2007. Dan l-imħallef għandu jintgħażel fuq bażi każwali. Il-mandat ta' l-imħallef l-ieħor għandu jiskadi fil-31 ta' Awwissu 2010.
            
         
               (2)
            
            
               Huwa meħtieġ għalhekk, konformement ma' l-Artikolu msemmi u wara li tkun saret l-għażla fuq bażi każwali prevista fih, li jiġu nominati żewġ imħallfin supplimentari għall-Qorti ta' Prim'Istanza,
            
         IDDEĊIDEW KIF ĠEJ:
   Artikolu 1
   Is-Sur Theodore CHIPEV huwa b'dan nominat bħala imħallef fil-Qorti ta' Prim'Istanza, għall-perjodu mill-1 ta' Jannar 2007 sal-31 ta' Awwissu 2007.
   Artikolu 2
   Is-Sur Valeriu CIUCĂ huwa b'dan nominat bħala imħallef fil-Qorti ta' Prim'Istanza, għall-perjodu mill-1 ta' Jannar 2007 sal-31 ta' Awwissu 2007.
   Artikolu 3
   Din id-Deċiżjoni għandha tibda jkollha effett mill-1 ta' Jannar 2007.
   Artikolu 4
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
   
      Magħmul fi Brussell, 1 ta’ Jannar 2007.
      
         
            Il-President
         
         W. SCHÖNFELDER